ལོ་ཟླའི་གོམ་འགྲོས་རེ་རེ་འདི་ལྟར་མདུན་ཕྱོགས་སུ་ཆུ་བོ་བཞིན་བཞུར་དུས།བདག་གིས་ཁྱེད་རང་མ་རྙེད་པའི་སྐྱོ་གདུང་གི་གཏམ་རྒྱུད་རིང་མོ་མཚམས་མེད་པའི་དུས་ཚོད་ཀྱི་འཁོར་ལམ་ན་གྱེར་བཞིན་ཡོད།ངའི་ཡིད་ཆེས་དང་བློ་སྤོབས་ཀྱི་དཀྱིལ་དབུས་ནས་རྒྱང་དུ་བཞུད་སོང་བའི་ཁྱེད་ཨང་།ནམ་ཞིག་ལ་ཁྱེད་རང་དཔའ་མཛངས་དང་རྔམ་བརྗིད་ཀྱི་ཀློང་ནས་ཕྱིར་བདག་གི་རྨི་ལམ་ལ་ཕེབས་པའི་སྐལ་བ་ཡོད་ཚེ།ང་ལ་སྔོན་གྱི་ཕོ་བྲང་གི་དྲག་ཉམས་དང་ཟིལ་ཤུགས་དག་མེད་ཀྱང་ཆོག་ལ།ཕྱོགས་མཚམ་དབང་དུ་བསྡུ་བའི་ངར་ཤུགས་དང་དཔའ་ཚུལ་དེ་བས་ཀྱང་མི་དགོས།འུ་ཅག་གི་དྲོད་ལམ་ལམ་འགུལ་བཞིན་པའི་སྙིང་གི་ཚ་དྲོད་དང་སྙིང་ཉེ་བའི་གཅེས་ཕྲུག་ཚོར་དབང་བའི་བདེ་སྐྱིད་ཀྱི་ཁྱིམ་གཞིས་ཞིག་ཡོད་པས་ཆོགདེ་ལས་ཀྱང་སྐམ་ལ་ཉེ་བའི་རིགས་རྒྱུད་ཅིག་གི་ཚེ་སྲོག་གི་ཆུ་རྒྱུན་ལ་གསོན་ཆོག་ཆོག་གི་སྨྱུ་གུ་ཞིག་གི་ས་བོན་རྙེད་པས་ཆོགད་དུང་མིའི་འཚོ་སྡོད་ལ་ཧ་ཅང་མཁོ་བའི་མེས་པོ་དག་གི་ཕྱི་ཐག་དང་ཁྲེལ་གཞུང་གི་རྩྭ་ཐང་ཡངས་པོ་དེ་མི་ཚེའི་ནང་ནོམ་དུ་དབང་བས་འགྲིག